To røvere på 19 og 23 år valgte det helt forkerte tidspunkt at røve SuperBrugsen i Sulsted. Klokken halv et truede de ekspedienten til et kontant pengebeløb med knive, men en betjent var tilfældigvis i butikken og satte efter røverne, da de stak af. Det oplyser Nordjyllands Politi. Betjenten kørte efter røverne i sin bil og tilkaldte samtidig assistance. De to røvere blev kort efter anholdt på Gildsigvej i Nørresundby. De var begge efterlyst for berigelseskriminalitet. Begge mænd er fra Aalborg. De vil blive fremstillet i grundlovsforhør.

Referat:
To røvere valgte det forkerte tidspunkt at røve SuperBrugsen i Sulsted. En betjent var tilfældigvis i butikken, og de blev kort efter anholdt.